Brigitte Bardot ła xe na atora, modeła, cantante fransexe, conosesta come ativista par i diriti de łe bestie, e considerà on sex symbol inte el periodo che va dai ani '50 ai ani '60. Dai ani '70, dopo esarse ritirà da łe séne, ła se ga batù par i diriti de łe bestie, atività che ła continua a fare anca 'deso. Durante i ani '90 ła ga vudo inclinasion połideghe de estrema destra soratuto par quanto riguarda łe question del imigrasion, de l'Islam in Fransa, l'omosesuałità. Brigitte Bardot ła xe nasùa a Parixe da Anne-Marie 'Toty' Mucel e da l'industriał Louis 'Pilou' Bardot. So mare ła ga incorajà i intaresi musicai e de bało de Brigitte fin co che ła jera picenina. A soi 15 ani ła ga poxà come modea par ELLE.